नोएडा में ठहरना पड़ा, G20 समिट और शादियों के कारण बड़े होटल पहले से बुक
Border-Gavaskar Trophy 2023 Team India Delhi Hotel Availability टीम इंडिया को दिल्ली में दूसरे टेस्ट से पहले होटल नहीं मिला। इसकी सबसे बड़ी वजह दिल्ली में चल रही G20 समिट और शादी का सीजन है। टीम  समय नोएडा के लेता पैलेस होटल में रुकी है।
टीम इंडिया को दिल्ली में दूसरे टेस्ट से पहले होटल नहीं मिला। इसकी सबसे बड़ी वजह दिल्ली में चल रही G20 समिट और शादी का सीजन बनी। टीम इस समय नोएडा के पास होटल लीला में रुकी है। दिल्ली में पहले ही सभी फाइव स्टार होटल बुक हो चुके थे। इस वजह से BCCI ने होटल की लोकेशन बदलने का फैसला किया।
होटल लीला की सुविधाएं अच्छी: BCCI
टीम इंडिया आम तौर पर दिल्ली के ताज या ITC होटल में ठहरती है, लेकिन इस बार टीम नोएडा के होटल लीला में ठहरी है। न्यूज एजेंसी PTI के मुताबिक BCCI के एक अधिकारी ने कहा, होटल लीला में सुविधाएं बेहतर हैं। हमने जरूरी कारणों की वजह से होटल बदला है।'
विराट कोहली होटल में नहीं ठहरे 
विराट कोहली टीम के साथ होटल में नहीं ठहरे हैं। विराट दिल्ली के ही रहने वाले हैं, वे अपने घर पर रुके हुए हैं। बुधवार को प्रैक्टिस के लिए भी कोहली टीम बस के बजाय अपने भाई विकास कोहली की पोर्श कार से अरुण जेटली स्टेडियम पहुंचे थे। बाद में उसी कार में घर के लिए रवाना भी हो गए थे।
शुक्रवार से शुरू होगा दूसरा टेस्ट मैच
दिल्ली के मैदान पर 17 फरवरी से भारत-ऑस्ट्रेलिया के बीच टेस्ट सीरीज का दूसरा मुकाबला खेला जाएगा। यदि भारतीय टीम इसे जीत लेती है तो वर्ल्ड टेस्ट चैंपियनशिप के फाइनल में पहुंचने की अपनी दावेदारी मजबूत कर लेगी। पूरी खबर पढ़ने के लिए यहां क्लिक करें...
दूसरा टेस्ट खेल सकते हैं मिचेल स्टार्क
दिल्ली टेस्ट से पहले प्रेस कॉन्फ्रेंस में ऑस्ट्रेलिया के कप्तान पैट कमिंस ने मिचेल स्टार्क की वापसी के संकेत दिए हैं। उन्होंने कहा, स्टार्क फिट हैं, लेकिन हमने अभी यह नहीं सोचा कि टीम में स्पिनर और बोलैंड के साथ एक और फास्ट बॉलर को कैसे शामिल करेंगे। मिचेल स्टार्क दिसंबर में साउथ अफ्रीका के खिलाफ होम टेस्ट सीरीज में चोटिल हो गए थे। पूरी खबर पढ़ने के लिए यहां क्लिक करें...
पृथ्वी शॉ की कार पर हमला
टीम इंडिया के क्रिकेटर पृथ्वी शॉ पर बुधवार शाम करीब 4 बजे मुंबई में हमला किया गया। वे अपने दोस्त के साथ कार में बैठे थे। तभी कुछ लोग वहां आए और उनके साथ सेल्फी लेने के लिए कहा। पृथ्वी ने मना किया तो फैंस भड़क गए और उनकी कार पर हमला कर दिया। ओशिवारा पुलिस ने 8 लोगों के खिलाफ FIR दर्ज की है। इनमें से 2 नामजद और 6 अज्ञात हैं। पूरी खबर पढ़ने के लिए यहां क्लिक करें...